text: Strikkedyst på japansk
  12 maj 2015 kl. 04.46
  TV SYDs populære program Den Store Strikkedyst bliver vist frem i Japan.
  I denne uge er repræsentanter fra TV SYD inviteret til TV Festivalen INPUT, der foregår i Tokyo.
  Her er Den Store Strikkedyst netop blevet præsenteret for flere hundrede tv folk fra hele verden og måske er Den Store Strikkedyst på vej til, at blive endnu mere berømt ude i den store verden.
  I hvert fald så har både japanske og norske tv selskaber nu vist interesse for at købe konkurrence - strik konceptet, der i sin første sæson her på TV SYD slog alle seerrekorder.
  